Ła sarieza o siareza a xé el fruto de ła sarezera . Ła pianta domestegada a xé stata otegnua da ripetùe incroci de a specie botànega. El nome vèneto sarieza el deriva diretamente dal latino volgare , ch'el deriva dal greco κέρασος , derivante da a cità de Cerasunte inte el Ponto che, secondo Plinio el Vècio, xé stai inportai a Roma inte el 72 a.C. da Luculo i primi àlbari de sarexèr. A sarieza a pol nàsar da do diferenti spece botàneghe: da na parte ła sarezèra dolse , che a produxe e sariexe che de soìto magnemo come fruta fresca; da che-altra a sarexèra garba , che a produxe marene, vìsołe o marasche, che de sòito e vien ciamàe sariexe garbe o acide. In sto artìcoeo se descrive a sariexa normàe, el . La sariexa, che de sòito a ga a forma de na sfera, de 0,7-2 sentìmetri de diàmetro, a pol ciapar anca ła forma de cuor o de sfera na s-ciantina slongada. El coeor, de soito roso, el pol variar, secondo e varietà, dal xàeo ciaro del Graffione bianco piemontese al rosso cuasi nero del Durone nero di Vignola. Anca a polpa a ciapa cołori e e consistense diferenti a seconda de a varietà, pasando dal bianco al roso nereto inte el primo caso e dal ténaro al crocante inte el secondo caso. El gusto el xé dolse, mai stomegoso, co ponte acide. A sariexa a matura inte el periodo tra a primavera e l'istà; a ga na samensa dura, del coeor del legno. Proteine: 0,7-1% , łe antocianine e inibisse a cicloosizenasi, i enzimi che i responde a procedimenti infiamatori segnaeando a sensassion de doeor; el esito el xé sìmi'e a cueo de l'aspirina e de l'ibuprofene ma no'l gà efeti coeaterai. E antocianine e ga in pì na assion antiosidante e e xé bone anca de inibir el cancro al còlon. Inte ła fin e sariexe e se ga fato védar ùtii inte el tratamento de a gota. El osso interno el contien àsido cianìdrego.